ประกาศกรมการจัดหางานประกาศกรมการจัดหางานเรื่องการกำหนดสถานที่ต้องห้ามตั้งสำนักงาน การขออนุญาตและการอนุญาตให้ย้ายสำนักงานหรือตั้งสำนักงานชั่วคราว อาศัยอำนาจตามความในมาตรา๑๐ (๓) และมาตรา ๑๕ แห่งพระราชกำหนดการนำคนต่างด้าวมาทำงานกับนายจ้างในประเทศ พ.ศ.๒๕๕๙ อธิบดีกรมการจัดหางานจึงออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในประกาศนี้ผู้รับอนุญาต หมายความว่าผู้ได้รับใบอนุญาตนำคนต่างด้าวมาทำงานกับนายจ้างในประเทศอธิบดี หมายความว่า อธิบดีกรมการจัดหางานสำนักงาน หมายความว่า สำนักงานของผู้รับอนุญาตหมวด ๑กำหนดสถานที่ต้องห้ามตั้งสำนักงาน ข้อ๓ กำหนดให้สถานที่ดังต่อไปนี้เป็นสถานที่ต้องห้ามตั้งสำนักงานสำหรับผู้รับอนุญาตนำคนต่างด้าวมาทำงานกับนายจ้างในประเทศ(๑)โรงแรม หอพัก สถานบริการ โรงรับจำนำ สถานที่ที่จัดให้มีการเล่นการพนันเป็นปกติธุระ(๒)สถานที่ที่มีสำนักงานตามพระราชกำหนดนี้หรือกฎหมายว่าด้วยการจัดหางานและคุ้มครองคนหางาน หรือกฎหมายว่าด้วยแรงงานทางทะเลตั้งอยู่แล้ว(๓)ศาสนสถาน สถานพยาบาล สถานสงเคราะห์ สถานรับเลี้ยงเด็ก สถานพักฟื้น สมาคม สหกรณ์สโมสร ร้านค้าของเก่า สถานที่ประกอบธุรกิจท่องเที่ยวสถานที่ซึ่งมีพื้นที่น้อยกว่าสิบหกตารางเมตร สถานที่ประกอบกิจการอื่นซึ่งไม่อาจแยกเป็นสัดส่วนได้หรือสถานที่อื่นซึ่งไม่เหมาะสมหมวด ๒การขออนุญาตและการอนุญาตให้ย้ายสำนักงานหรือตั้งสำนักงานชั่วคราว ข้อ๔ การยื่นคำขอตามประกาศนี้ ให้ยื่น ณท้องที่อันเป็นที่ตั้งสำนักงาน ดังต่อไปนี้(๑)ในเขตกรุงเทพมหานคร ให้ยื่น ณ กองทะเบียนจัดหางานกลางและคุ้มครองคนหางาน กรมการจัดหางาน(๒)ในจังหวัดอื่น ให้ยื่น ณ สำนักงานจัดหางานจังหวัดการยื่นคำขอตามประกาศนี้อธิบดีจะประกาศกำหนดสถานที่หรือวิธีการอื่นก็ได้ข้อ๕ ในกรณีที่ยื่นคำขอในท้องที่จังหวัดอื่นนอกจากกรุงเทพมหานครให้จัดหางานจังหวัดแห่งท้องที่ที่สำนักงานนั้นตั้งอยู่รับคำขอและเสนอความเห็นและส่งคำขอพร้อมทั้งเอกสารหรือหลักฐานต่ออธิบดีเพื่อพิจารณาข้อ๖ ผู้รับอนุญาตที่ประสงค์จะขอย้ายสำนักงานให้ยื่นคำขอตามแบบนจ. ๙ ท้ายประกาศนี้ต่ออธิบดีพร้อมด้วยเอกสารและหลักฐานตามที่กำหนดไว้ในแบบดังกล่าวโดยระบุเหตุผลและความจำเป็นในการขอย้ายสำนักงานไว้ในคำขอด้วยข้อ๗ ผู้รับอนุญาตที่ประสงค์จะขอตั้งสำนักงานชั่วคราวให้ยื่นคำขอตามแบบนจ. ๑๐ ท้ายประกาศนี้ต่ออธิบดีพร้อมด้วยเอกสารและหลักฐานตามที่กำหนดไว้ในแบบดังกล่าวโดยระบุเหตุผลและความจำเป็นในการตั้งสำนักงานชั่วคราวไว้ในคำขอด้วยข้อ๘ เมื่อพนักงานเจ้าหน้าที่ได้รับคำขอตามข้อ ๖หรือข้อ ๗ แล้วแต่กรณี ให้ตรวจสอบความถูกต้องและครบถ้วนของคำขอพร้อมด้วยเอกสารและหลักฐานตามที่กำหนดไว้หากเห็นว่าคำขอและเอกสารและหลักฐานไม่ถูกต้องหรือไม่ครบถ้วนให้พนักงานเจ้าหน้าที่แจ้งให้ผู้ยื่นคำขอดำเนินการแก้ไขคำขอหรือจัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่กำหนดให้พนักงานเจ้าหน้าที่ออกใบรับคำขอตามวรรคหนึ่งให้แก่ผู้ยื่นคำขอไว้เป็นหลักฐานโดยบันทึกความถูกต้องและครบถ้วนของรายการเอกสารและหลักฐานหรือความบกพร่องและรายการเอกสารหรือหลักฐานที่จะต้องยื่นเพิ่มเติมไว้ในใบรับคำขอดังกล่าวด้วยข้อ๙ ในกรณีที่ผู้ยื่นคำขอไม่แก้ไขคำขอหรือไม่จัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่พนักงานเจ้าหน้าที่กำหนดให้ถือว่าผู้ยื่นคำขอไม่ประสงค์จะให้ดำเนินการต่อไป ให้พนักงานเจ้าหน้าที่คืนคำขอเอกสารและหลักฐานให้แก่ผู้ยื่นคำขอพร้อมทั้งแจ้งเป็นหนังสือถึงเหตุแห่งการคืนคำขอและสิทธิอุทธรณ์ให้ผู้ยื่นคำขอทราบข้อ๑๐ ให้พนักงานเจ้าหน้าที่ที่ได้รับคำขอตรวจสอบว่าสถานที่ตั้งสำนักงานแห่งใหม่หรือสถานที่ตั้งสำนักงานชั่วคราวขัดต่อความในข้อ๓ หรือไม่ในกรณีที่พนักงานเจ้าหน้าที่พิจารณาแล้วเห็นว่าสำนักงานแห่งใหม่หรือสำนักงานชั่วคราวไม่ได้ตั้งอยู่ในเขตท้องที่ความรับผิดชอบของตนให้ส่งคำขอพร้อมด้วยเอกสารหรือหลักฐานที่ถูกต้องและครบถ้วนให้พนักงานเจ้าหน้าที่ที่สำนักงานแห่งใหม่หรือสำนักงานชั่วคราวตั้งอยู่ในเขตท้องที่ความรับผิดชอบเป็นผู้ตรวจสอบว่าสถานที่ตั้งสำนักงานขัดต่อความในข้อ๓ หรือไม่ให้พนักงานเจ้าหน้าที่เสนอคำขอพร้อมด้วยเอกสารและหลักฐานที่ถูกต้องและครบถ้วนและข้อเท็จจริงที่ได้ตรวจสอบตามวรรคหนึ่งหรือวรรคสองต่ออธิบดีเพื่อพิจารณาข้อ๑๑ การอนุญาตให้ย้ายสำนักงานหรือตั้งสำนักงานชั่วคราวจะกระทำได้เมื่อมีเหตุผลและความจำเป็นอันจะเกิดขึ้นก็ดีเป็นเหตุที่ไม่อาจป้องกันได้ก็ดีแม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้นเช่น อุทกภัย อัคคีภัย วาตภัย หรือเหตุอื่น ๆที่ทำให้ไม่อาจประกอบธุรกิจหรือดำเนินการ ณ สำนักงานแห่งนั้นต่อไปได้ข้อ๑๒ ในกรณีคำขอพร้อมด้วยเอกสารและหลักฐานถูกต้องและครบถ้วนให้พนักงานเจ้าหน้าที่เสนอความเห็นไปยังอธิบดีเพื่อพิจารณาอนุญาตเมื่ออธิบดีพิจารณาคำขอประกอบกับความเห็นของพนักงานเจ้าหน้าที่ตามวรรคหนึ่งแล้วเห็นว่าคำขอพร้อมด้วยเอกสารและหลักฐาน มีความถูกต้องและครบถ้วน และไม่ต้องห้ามตามข้อ ๓ ประกอบเหตุผลและความจำเป็นตามข้อ๑๑ให้อธิบดีอนุญาตให้แก่ผู้ยื่นคำขอและให้ผู้รับอนุญาตนำใบอนุญาตนำคนต่างด้าวมาทำงานกับนายจ้างในประเทศมาแสดงเพื่อบันทึกการอนุญาตให้ย้ายสำนักงานหรือตั้งสำนักงานชั่วคราวในกรณีอธิบดีมีคำสั่งไม่อนุญาตให้อธิบดีมีหนังสือแจ้งผลการพิจารณาพร้อมด้วยเหตุผลและสิทธิอุทธรณ์ให้ผู้รับอนุญาตทราบข้อ๑๓ กรณีผู้รับอนุญาตที่ได้รับอนุญาตให้ย้ายสำนักงานเมื่อได้รับหนังสือแจ้งคำสั่งอนุญาตดังกล่าวแล้ว ให้ดำเนินการจดทะเบียนเปลี่ยนแปลงสำนักงานต่อนายทะเบียนห้างหุ้นส่วนบริษัทตามประมวลกฎหมายแพ่งและพาณิชย์หรือนายทะเบียนตามกฎหมายว่าด้วยบริษัทมหาชนจำกัด โดยไม่ชักช้าหากข้อเท็จจริงปรากฏต่ออธิบดีว่าผู้รับอนุญาตไม่ดำเนินการดังกล่าวภายในสามสิบวันนับแต่วันที่ได้รับทราบคำสั่งอนุญาตให้ย้ายสำนักงานอธิบดีอาจเพิกถอนคำสั่งให้ย้ายสำนักงานดังกล่าวได้ข้อ๑๔ ผู้รับอนุญาตที่ได้รับอนุญาตให้ตั้งสำนักงานชั่วคราวต้องแจ้งกำหนดวันเริ่มดำเนินงานของสำนักงานนั้นต่ออธิบดีและได้รับอนุญาตก่อนวันเริ่มดำเนินงานประกาศ ณ วันที่ ๑๔พฤศจิกายน พ.ศ. ๒๕๕๙สิงหเดช ชูอำนาจอธิบดีกรมการจัดหางาน[เอกสารแนบท้าย]๑. คำขอย้ายสำนักงาน(แบบ นจ. ๙)๒.คำขอตั้งสำนักงานชั่วคราว (แบบ นจ. ๑๐)(ดูข้อมูลจากภาพกฎหมาย)ปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๓ ง/หน้า ๕/๑๗ พฤศจิกายน ๒๕๕๙